HOTĂRÂREA NR.409/2023

**privind modificarea prin Act adițional a Acordului de parteneriat pentru realizarea obiectivului de investiții „Pasaj Clubul Văcarilor (Baia Mare – Recea)”**

Consiliul Local al Municipiului Baia Mare, întrunit în şedinţă extraordinară convocată de îndată, marți 7 noiembrie 2023

Examinând:

* Proiectul de hotărâre iniţiat de către domnul Cătălin Cherecheş, Primarul Municipiului Baia Mare, înregistrat cu nr.451/2023;
* Referatul de aprobare al domnului Cătălin Cherecheş, Primarul Municipiului Baia Mare, înregistrat cu nr.451/2023;
* Raportul de specialitate al Direcţiei Proiecte nr.15.461/23.10.2023;
* HOTĂRÂREA NR. 361/2022 privind aprobarea încheierii unui Acord de parteneriat între Municipiul Baia Mare, Compania Națională de Administrare a Infrastructurii Rutiere S.A și U.A.T Consiliul Judeţean Maramureş pentru realizarea proiectului „Pasaj Clubul Văcarilor (Baia Mare – Recea)”.

Având în vedere :

* Art. 1, art.2, art. 7, art. 14-16, art. 22 din Ordonanța Guvernului nr. 43/1997, privind regimul drumurilor, republicată, cu modificările și completările ulterioare;
* Art. 182 alin. (2) și (4) coroborate cu art. 136 și art. 139 din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
* Art. 35 alin. (1) din Legea nr. 273/2006 privind finanțele publice locale care stabilesc că autoritățile deliberative pot aproba colaborarea sau asocierea pentru realizarea unor lucrări și servicii publice locale;
* Ordonanța de urgență nr.124 din 13 decembrie 2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, parteneriatul este forma de cooperare între entități de drept public și/sau privat care urmăresc realizarea în comun a reformelor/investițiilor/investițiilor specifice locale/proiectelor, pentru care a fost încheiat un act juridic prin care sunt stabilite drepturile și obligațiile părților;
* Art. 89, alin. 8, art.129 , alin. 1, alin. 2, lit. b) și lit.e, alin. 7, lit. k), lit. m), alin. 9, lit. c), art. 136 din O.U.G. nr. 57/2019 privind Codul Administrativ, cu modificările și completările ulterioare,
* Avizul favorabil al comisiilor de specialitate I, II și III din cadrul Consiliului Local Baia Mare;
* Avizul secretarului general al Municipiului Baia Mare;

În temeiul prevederilor:

* Art. 134, alin 4, art. 139, art. 196 alin. 1 lit. a din Ordonanţa de Urgenţă nr. 57 din 3 iulie 2019 privind Codul administrativ, cu modificări și completări;

HOTĂRĂŞTE:

**Art.1.**  Se aprobă modificarea Acordului de parteneriat pentru realizarea obiectivului de investiții „Pasaj Clubul Văcarilor (Baia Mare – Recea)” prin Act adițional nr.1 cuprins în anexa la prezenta.

**Art.2.** Se mandatează Primarul Municipiului Baia Mare, să semneze toate documentele în vederea punerii în aplicare a prevederilor prezentei hotărâri.

**Art.3.** Prezenta hotărâre se comunică:

* Instituţiei Prefectului Judeţului Maramureș;
* Domnul Cătălin Cherecheş, Primarul Municipiului Baia Mare;
* Direcției Generale de Dezvoltare Publica;
* Direcției Patrimoniu;
* Arhitectului Sef;
* Direcţiei Juridice;
* Direcţiei Economice;
* Companiei Naționale de Administrare a Infrastructurii Rutiere S.A.;
* U.A.T. Judetul Maramures;
* Serviciul Administraţie Publică Locală.

Gavra Bogdănel Viorel Contrasemnat pentru legalitate

Preşedinte de şedinţă Jur. Lia Augustina Mureşan

Secretar General al Municipiului Baia Mare

|  |  |
| --- | --- |
| Total consilieri | 23 |
| Prezenţi | 16 |
| Pentru | 16 |
| Impotrivă | - |
| Abţineri | - |

|  |  |
| --- | --- |
|  |  |